Νομός Σερρών

Ο νομός Σερρών είναι ένας από τους 13 νομούς της Μακεδονίας, του μεγαλύτερου διαμερίσματος της Ελλάδας και ανήκει στην περιφέρεια Κεντρικής Μακεδονίας. Ανατολικά συνορεύει με τους νομούς Δράμας και Καβάλας και δυτικα με τους νομούς Θεσσαλονίκης και Κιλκίς. Στα βόρεια συνορεύει με τη Βουλγαρία, και με την Πρώην Γιουγκοσλαβική Δημοκρατία της Μακεδονίας (FYROM). Είναι ο νομός με τα περισσότερα χωριά σε όλη την Ελλάδα.

Ανήκει στους πεδινότερους νομούς της Ελλάδας, δεδομένου ότι το 48% της συνολικής έκτασης του χαρακτηρίζεται σαν πεδινό-ημιορεινό. Περικλείεται δυτικά από τις οροσειρές Κερκίνης-Βερτίσκου-Κερδυλίων, ανατολικά από τις οροσειρές Ορβήλου-Μενοικίου-Παγγαίου, ενώ βόρεια δεσπόζει το όρος Μπέλες.Το νομό διασχίζει ο ποταμός Στρυμώνας, που πηγάζει στη Βουλγαρία και εκβάλλει στο Στρυμωνικό κόλπο (Ορφανού). Κυριότερος παραπόταμος του είναι ο Αγγίτης, στο ανατολικό τμήμα του νομού, όπου ρέει μεταξύ του Παγγαίου και του Μενοικίου όρους, σχηματίζοντας το φαράγγι του Αγγίτη, δίπλα στα Σπήλαια της Αλιστράτης.

Οι κάτοικοι του νομού είναι είτε γηγενείς Έλληνες είτε πρόσφυγες από την Ανατολική Θράκη, την Μικρά Ασία και τον Πόντο. Η συνολική έκταση του νομού ανέρχεται σε 3.790 τετραγωνικά χιλιόμετρα, που είναι το 3% της έκτασης της Ελλάδας. Το 41% της συνολικής έκτασης του νομού είναι καλλιεργήσιμες εκτάσεις, γεγονός που καθορίζει και την κύρια ασχολία των κατοίκων του νομού.

Στο νομό υπάρχουν αξιόλογοι αρχαιολογικοί και ιστορικοί τόποι. Αυτοί είναι: η πόλη των Σερρών, η περιοχή της Αμφίπολης, η ιερά μονή Ιωάννου του Προδρόμου, η ιερά μονή της Εικοσιφοινίσης, με σπάνιες αγιογραφίες, και η ιερά μονή Αγ. Κυριακής Αλιστράτης, τα οχυρά του Μεταξά κατά μήκος των Ελληνοβουλγαρικών συνόρων στην οροσειρά Μπέλες. Εδώ βρίσκεται και η τοποθεσία Κλειδί, όπου ο Βασίλειος ο Βουλγαροκτόνος εξολόθρευσε το στρατό των Βουλγάρων το 1014.

Ο νομός έχει αρκετά τουριστικά μέρη που δέχονται πολλούς επισκέπτες όπως στον Άγιο Ιωάννη, προάστιο του Δήμου Σερρών, στην κοιλάδα των Αγίων Αναργύρων, στο Λαϊλιά με την πλούσια δασική του βλάστηση και και το σύγχρονο χιονοδρομικό του κέντρο, στη λίμνη Κερκίνη με το τεχνητό φράγμα άρδευσης της πεδιάδας των Σερρών, τον πλούσιο υδροβιότοπο και το φρέσκο ψάρι, στα Άνω Πορόια, με το δροσερό βουνίσιο κλίμα το καλοκαίρι και την φρέσκια πέστροφα, την Αλιστράτη όπου επισκέπτονται το γνωστό σπήλαιο και το φαράγγι του ποταμού Αγγίτη.

Δήμοι και κοινότητες
thumb|right|300px|[[Λίμνη Κερκίνη]] thumb|right|300px|[[Αγγίτης ποταμός|Αλιστράτη: Το φαράγγι του ποταμού Αγγίτη]]
 * 1) Δήμος Αλιστράτης
 * 2) Δήμος Αμφίπολης
 * 3) Δήμος Αχινού
 * 4) Δήμος Βισαλτίας
 * 5) Δήμος Εμμανουήλ Παπά
 * 6) Δήμος Ηρακλείας
 * 7) Δήμος Κερκίνης
 * 8) Δήμος Κορμίστας
 * 9) Δήμος Λευκώνα
 * 10) Δήμος Μητρουσίου
 * 11) Δήμος Νέας Ζίχνης
 * 12) Δήμος Νιγρίτης
 * 13) Δήμος Πετριτσίου
 * 14) Δήμος Πρώτης
 * 15) Δήμος Ροδολίβους
 * 16) Δήμος Σερρών
 * 17) Δήμος Σιδηροκάστρου
 * 18) Δήμος Σκοτούσσης
 * 19) Δήμος Σκουτάρεως
 * 20) Δήμος Στρυμωνικού
 * 21) Δήμος Στρυμώνα
 * 22) Δήμος Τραγίλου
 * 23) Κοινότητα Αγκίστρου
 * 24) Κοινότητα Άνω Βροντούς
 * 25) Κοινότητα Αχλαδοχωρίου
 * 26) Κοινότητα Ορεινής
 * 27) Κοινότητα Προμαχώνος

Σημαντικές πόλεις

 * Νέο Σούλι Σερρών 2539 κάτοικοι (2001)
 * Αλιστράτη 2764 κάτοικοι (2001)
 * Σιδηρόκαστρο 5795 κάτοικοι (2001)
 * Νιγρίτα Σερρών   9.783 κατοίκους

Βλέπε επίσης

 * Σέρρες
 * Διοικητική διαίρεση νομού Σερρών (Πλήρης κατάλογος των πόλεων και οικισμών του νομού)
 * Αλιστράτη Σερρών
 * Σπήλαιο Αλιστράτης
 * Αγγίτης ποταμός

Εξωτερικοί σύνδεσμοι

 * Νομαρχιακή Αυτοδιοίκηση Σερρών
 * Δήμος Σερρών
 * Δημόσια Κεντρική Βιβλιοθήκη Σερρών
 * Γενικό Νοσοκομείο Σερρών
 * Σέρρες
 * Σπήλαιο Αλιστράτης
 * Αεροφωτογραφίες από το Νομό Σερρών
 * Δαρνακοχώρια Σερρών

Σερρών *

سيرس (مقاطعة) Сяр (ном) Serres (Präfektur) Serres Prefecture Sereso (provinco) Prefectura de Serrai Nome de Serrès Serres (prefettura) Serrhae (nomus Graeciae) Serres (departement) Sérres prefektur Serres (prefeitura) Prefectura Serres Серре (ном) Serres Префектура Сер Serez (il) Серре (ном) 塞雷州